
	Argumentai: 
Siūlome 15 procentų mokesčio tarifą taikyti 5 metus išlaikytų akcijų (dalių, pajų) pardavimo ar kitokio perleidimo nuosavybėn pajamoms, šių pajamų neįtraukiant į progresinį apmokestinimą.
Taip pat siūlome į metinę pajamų dalį neįtraukti individualios veiklos pajamų bei pajamų gautų iš veiklos, kuria verčiamasi turint verslo liudijimą, neviršijančių 32 500 eurų per metus.
Atitinkamai siūlome, kad parduodamo ar kitokiu būdu perleidžiamo nuosavybėn nekilnojamojo daikto pardavimo pajamos neapmokestinamos, jeigu toks nekilnojamasis turtas įsigytas anksčiau negu prieš 5 metus  iki jo pardavimo ar kitokio perleidimo nuosavybėn.

Pasiūlymas:
Pakeisti Įstatymo projekto 1 straipsniu keičiamo Įstatymo 6 straipsnio 6 dalies 3 punktą ir jį išdėstyti taip: 
„3) ne per investicinę sąskaitą įsigytų akcijų (dalių, pajų) pardavimo ar kitokio perleidimo nuosavybėn pajamos, jeigu šios akcijos (dalys, pajai) įsigytos (įsigyti) anksčiau negu prieš 10 5 metų iki jų pardavimo ar kitokio perleidimo nuosavybėn dienos;“

Pasiūlymas:
Pakeisti Įstatymo projekto 1 straipsniu keičiamo Įstatymo 6 straipsnio 9 dalį ir ją išdėstyti taip:
„9. Apskaičiuojant šio straipsnio 1 dalyje nurodytų metinių pajamų sumą, į ją neįtraukiamos šio straipsnio 6 dalyje nurodytos pajamos. Taip pat individualios veiklos pajamos bei pajamos gautos iš veiklos, kuria verčiamasi turint verslo liudijimą, neviršijančios 32 500 eurų per metus.“ 

Pasiūlymas:
Pakeisti Įstatymo projekto 4 straipsniu keičiamo Įstatymo 17 str.1 d. 28 punktą ir jį išdėstyti taip:
„28) ne individualios veiklos turto pardavimo ar kitokio perleidimo nuosavybėn pajamos, gautos pardavus ar kitaip perleidus nuosavybėn kilnojamąjį daiktą (įskaitant kilnojamąjį pagal prigimtį daiktą, kuris nekilnojamuoju pripažįstamas pagal įstatymus), jeigu šios rūšies daiktui pagal Lietuvos Respublikos teisės aktus privaloma teisinė registracija ir šis daiktas yra nustatyta tvarka įregistruotas Europos ekonominės erdvės valstybėje, jeigu toks daiktas įsigytas anksčiau negu prieš 3 metus iki jo pardavimo ar kitokio perleidimo nuosavybėn; turto pardavimo ar kitokio perleidimo nuosavybėn pajamos, gautos per mokestinį laikotarpį pardavus ar kitaip perleidus nuosavybėn šios dalies 53 ir 54 punktuose nenurodytą nekilnojamąjį pagal prigimtį daiktą, esantį Europos ekonominės erdvės valstybėje, jeigu toks daiktas įsigytas anksčiau negu prieš 10 5 metųus iki jo pardavimo ar kitokio perleidimo nuosavybėn;“

